**Brosjyretekst**

Samlet presentasjon av kandidatene på Nominasjonskomiteens liste BDR valg 2015

Kandidat 1:

1: Navn Erling Birkedal

2: alder 60 år

3: Epostadresse erling.birkedal@gmail.com

4: stilling Forsker/prosjektleder

Satsingsområder/hjertesaker:

**Hjertesaker:**

Kirken som trygt og åpent samlingsted   
Menneskeverd og miljøvern   
Trosopplæring for barn og unge  
Større myndighet til lokalkirken, kirkeordning  
Mangfoldig folkekirke, demokrati

**Hvorfor skal vi stemme på deg?**       
Jeg har bred kirkelig kompetanse med flere års erfaring fra Bispedømmeråd, Kirkemøte og Kirkerådet. Jeg opplever dette arbeidet meningsfullt og er motivert til fortsatt tillitsverv. Jeg er engasjert av hvordan vi skal organiseres oss i en mer selvstendig kirke. Den lokale kirke bør få mer myndighet og gis gode rammer for å være en inkluderende og mangfoldig folkekirke. Kirken skal være et ankerfeste for enkeltmennesker og en verdibasert ressurs i lokalsamfunnet **–** med gudstjenester, trosopplæring, omsorg for mennesker og miljø, og kulturvirksomhet.

Kandidat 2:

1: Navn; Anne Enger

2: alder; 65 år

3: Epostadresse; fmosaen@fylkesmannen.no eller anenger2@online.no

4: stilling; fylkesmann i Østfold

Satsingsområder/ hjertesaker::

Raus, inkluderende og åpen Folkekirke

Kjærlighet, nåde og håp  
Kunst, kultur og tradisjon

Offentlig finansiering

**Hvorfor skal vi stemme på deg?**

Jeg vil arbeide for en mangfoldig, åpen og inkluderende folkekirke. En kirke som møter mennesker der de er og som de er. En kirke som oppleves relevant og nær i menneskenes liv. I glede og sorg. For trøst og håp.

Kirkens vigselsrett er viktig og en selvfølge også for likekjønnede par. Som kulturbærer er kirken unik. Kirkebyggene, musikken og salmene gir tilhørighet og rotfeste for mange. Kunsten åpner for nye opplevelser og dypere erkjennelse.

Menneskeverdet er grunnleggende. Menneskeverdet er et bolverk mot rasisme og fremmedfrykt og basis for utvikling av et pluralistisk samfunn preget av toleranse, åpenhet og gjensidig respekt.

Forvalteransvar er å sikre miljø og naturressurser. Kirkens stemme bør høres i arbeidet for å redde klima og livsgrunnlaget på jorda.

Kandidat 3:

1: Navn; Bjørn Solberg

2: Alder; 68

3: Epostadresse; bj-sol3@online.no

4: Stilling; Pensjonert rektor

Satsingsområder:

Strategiplanen i Borg.  
Øke dåpstallene.  
Ungdom etter konfirmasjon.  
Ny kirkeordning.  
Styrke folkekirkepreget.

**Hvorfor skal vi stemme på deg?**

Det har vært interessant å sitte i bispedømmeråd og kirkemøtet i 6 år. I neste periode avgjøres mange viktige saker vi har arbeidet med. Jeg ønsker å være med på de avgjørelsene, særlig sakene om kirkeordning. Jeg brenner for at kirken skal være en åpen folkekirke som alle medlemmene skal ha lyst til å oppsøke, både de som kommer sjelden, og alle de trofaste som utgjør det vi kaller menighetskjernen. Da må vi jobbe for god kvalitet i alt kirken driver med; dåps- og trosopplæring, gudstjenester, diakoni og kulturarbeid. Det er særlig viktig å arbeide for at alle kirkemedlemmer døper sine barn. Jeg vil også bidra til å realisere den nye strategiplanen for kirken i Borg gjennom godt samarbeid mellom menighetsrådene og bispedømmerådet.

Kandidat 4:

Sidsel Repstad

alder; 52

Epostadresse; sidse-r@online.no

stilling; Seniorrådgiver

Satsingsområder/hjertesaker:   
Gudstjenestene  
Barne- og ungdomsarbeid  
Trosopplæring  
Lokal tilstedeværelse  
God styringsmodell i kirken

**Hvorfor skal vi stemme på deg?**

Jeg har sagt ja til å stille til valg fordi Den norske Kirke står overfor store og spennende utfordringer fremover. Spesielt knyttet til organisering og styring. Jeg har sittet 2 perioder i Kolbotn menighetsråd og er opptatt av at det lokale arbeidet i menighetene skal fungere godt og ha så gode rammebetingelser som mulig. Da må man sikre godt samarbeid mellom råd og utvalg, med kommune, prosti, ansatte og frivillige. Det viktigste for kirken er det lokale arbeidet og det lokale engasjementet. Vi må som kirke være synlige og bidra i lokalsamfunnet på en positiv måte.

Kandidat 5:

1: Navn; Matthew Phillip Monger

2: alder; 32

3: Epostadresse; monger@online.no

4: stilling; Stipendiat ved Menighetsfakultetet

Satsingsområder/hjertesaker/hjertesaker:   
Familiens plass i kirken  
Kirken etter statskirketid  
Diakonalt arbeid  
Kirken i samfunnet  
Trosopplæring

**Hvorfor skal vi stemme på deg?**  
Som nominert av min lokale menighet er jeg takknemlig for muligheten til å stille til valg og bidra til at kirken går sterkt inn i fremtiden. Den norske kirkes rolle som folkekirke gir mange unike muligheter til å møte store deler av befolkningen på ulike måter, og i ulike faser i livet, noe som er uvurderlig i dagens samfunn. Jeg mener at disse møtene må tas vare på og at kirkens stilling som folkekirke må ivaretas. Jeg er opptatt av at alle mennesker skal oppleve at kirken står på deres side og at de som lengter etter noe mer i livet skal finne et sted å være i kirken. Jeg vil se at Bispedømmerådet legger til rette for at menighetene kan hjelp folk i mange forskjellige livsfaser vokse i troen.

Kandidat 6:

1: Navn; Anne-Kari Skardhamar

2: alder; 69

3: Epostadresse; AnneKari.Skardhamar@hioa.no

4: stilling; Professor ved Fakultet for lærerutdanning og internasjonale studier, Høgskolen i Oslo og Akershus

Satsingsområder/hjertesaker:   
Trosopplæring  
Barne- og ungdomsarbeid  
Kirkeforum/kirkeademi  
Kirke og misjon  
Diakonalt arbeid

**Hvorfor skal vi stemme på deg?**

Jeg har alltid vært kirkeaktiv, er engasjert i menighetsarbeid, har i to perioder vært medlem av Skedsmo menighetsråd og vil forsatt arbeide for kirken. Er opptatt av trosopplæring, barne- og ungdomsarbeid og at kirken skal ha en sentral plass i lokal-og storsamfunn. Kirken bør engasjere seg i Miljøvern og diakonale oppgaver i lokalsamfunnet og i nasjonal og internasjonal sammenheng. Det er spesielt viktig for kirken å formidlekristen tro og forkynnelse av Guds kjærlighet og respekt for mennesker uansett bakgrunn og tro. Kirken bør oppfordre til å praktisere medmenneskelighet og nestekjærlighet, og støtte mennesker som er forfulgt for sin tros skyld.

Kandidat 7:

Lasse Thorvaldsen

alder; 26

Epostadresse; la-thorv@online.no

stilling; teologistudent

Satsingsområder/hjertesaker:

**Hvorfor skal vi stemme på deg?**

Jeg er blitt spurt om å stille som kandidat og sagt meg villig fordi jeg tror jeg kan gjøre en god jobb. Jeg er engasjert i kirkespørsmål og ønsker å være med på å forme kirken. Jeg er spesielt opptatt av trosopplæring, ungdoms- og konfirmantarbeid, og misjon. Jeg vil at kirken skal være et sted der Jesus gjøres kjent og hvor man inviteres til et fellesskap i etterfølgelse av ham.

Kandidat 8:

1: Navn Anne Brun Andersen

2: alder 65

3: Epostadresse anbuodan@online.no

4: stilling Pensjonert lærer

Satsingsområder/hjertesaker:

Gudstjenesteliv

Trosopplæring

diakoni

**Hvorfor skal vi stemme på deg?**

Mine hjertesaker er å formidle evangeliet om Jesus og Guds kjærlighet til alle mennesker.

Som bispedømmerådsmedlem vil jeg satse på trosopplæring, diakoni og gudstjenesteliv.

Jeg mener også at det er viktig at kirken engsjerer seg i fattigdomsspørmål og miljøvern/bærekraftig utvikling.

Jeg er ikke, verken ut fra Bibelen eller forhold i samtiden vår, blitt overbevist om at kirken skal skifte ekteskapssyn, og vil derfor si nei til kirkelig vigsel av likekjønnede.

Kandidat 9:

1: Navn; Espen Robsahm Kjørven

2: alder; 27

3: Epostadresse; tjorventjorven@gmail.com

4: stilling; Student

**Satsingsområder**/hjertesaker**:**

God og ekte trosformidling   
Relevant og nær kirke  
Barn og unge  
Samfunnsaktuell kirke

**Hvorfor skal vi stemme på deg?**

Min største hjertesak er å vekke og styrke engasjementet og deltakelsen blant de unge i bispedømmet. Jeg ønsker at kirken skal oppleves relevant for alle som kommer til den, og håper at særlig blant kirkens unge skal det oppleves at de er kirkens NÅTID, og ikke "bare" kirkens FREMTID.  
Jeg brenner også veldig for alt av kirkens arbeid rettet mot de som har falt utenom samfunnets vanlige rammer. Det kan være på grunn av sykdom, dårlige valg i livet eller andre årsaker. Mer enn «best på sorg», men best på all ivaretakelse av mennesker med behov for det.  
Jeg håper at min erfaring fra menighetsråd og Ungdomsråd gir meg et godt erfaringsgrunnlag som vil komme bispedømmerådet og dets arbeid til gode. Jeg har lenge hatt lyst til å stille, og takket gjerne ja med en gang jeg ble spurt!

Kandidat 10:

1: Navn; Håkon Andersen

2: alder; 39

3: Epostadresse; hakon.andersen@aas.vgs.no

4: stilling; lektor

Satsingsområder:

**Hvorfor skal vi stemme på deg?**Jeg har gått til gudstjeneste i Den norske kirke siden jeg sluttet på søndagsskole 11 år gammel, og jeg har vært opptatt av kirkens utvikling nesten like lenge. Mine synspunkter nedenfor er nok mer konservative enn gjennomsnittsmedlemmet av Den norske kirke samtidig som jeg er mer liberal enn deler av misjonsfolket. Kanskje jeg likevel kan være et bidrag til meningsbredden i Den norske kirkes demokrati? Jeg har en brukbar evne til å lese saksdokumenter (også tall!), følge med på møter og vite hva jeg stemmer over. Mer kortsiktig er jeg opptatt av at Den norske kirke finner en god måte å organisere arbeidsgiveransvaret på. Som akademiker og lektor har jeg adskillig sympati for prestenes profesjonskamp. Samtidig har jeg nok arbeidserfaring som kirketjener- og organistvikar til ikke å ha illusjoner om harmoni i arbeidsfellesskapet uten god struktur. Ellers brenner jeg for å få reparert de verste skadene av liturgireformen.

Kandidat 11:

1: Navn; Håkon Andreas Løe

2: alder; 42

3: Epostadresse; hakon\_loe@yahoo.com

4: stilling; Senior Markedsanalytiker

Satsingsområder:   
Trosopplæringsarbeidet  
Kirke – skolesamarbeid  
Kirkemusikk  
Gudstjenesteliv

**Hvorfor skal vi stemme på deg?**I flere sammenhenger har jeg opplevd at økonomers kompetanse i styrende organer har vært sterkt etterspurt. Med min kompetanse og erfaring tror jeg at jeg kan gi verdifulle bidrag i disse to organene. Dette var avgjørende for at jeg svarte ja da jeg ble spurt om å stille som kandidat.   
I studietiden på Norges Handelshøyskole ble vi som medlemmer av det kristne fellesskapet der oppfordret til å stille vår kompetanse til rådighet for styrende organer i kirken. Det har jeg gjort ved flere anledninger tidligere. Tilbakemeldingene jeg har fått har ført til at jeg igjen stiller meg til rådighet.For meg er det viktig at styrende organer har tilstrekkelig bred kompetanse. Det er naturlig for meg å ha spesielt fokus på økonomi og organisering. Dette er sentrale områder i enhver organisasjon.

Kandidat 12:

1 : Navn; Knut Arild Nupen

2: alder; 40

3: Epostadresse; [kanupen@gmail.com](mailto:kanupen@gmail.com)

4: stilling; Produktutvikler, Canal Digital Kabel-TV

Satsingsområder/hjertesaker:

Kirkens lokale tilstedeværelse

Trosopplæringsreformen

Musikalsk og diakonalt barne/ungdomsarbeid

Åpen og inkluderende kirke

**Hvorfor skal vi stemme på deg?**Jeg har en tro på at kirken gjør en forskjell for individer og for lokalmiljøet i den enkelte menighet. Jeg ønsker å være med på å påvirke hvordan bispedømmerådet setter vilkårene for menighetenes arbeid med å utgjøre denne forskjellen. Jeg har vært frivillig medarbeider i flere menigheter og har erfart at mange av kirkens tilbud har en kraft i seg til å knytte kirken nærmere til lokalmiljøet den virker i. Kun i møte med mennesker kan kirkens budskap formidles. I kirkens nye hverdag er det viktigere enn noensinne før å skape et lokalt engasjement for kirken. I min jobb som produktutvikler har jeg erfart at brukernes grad av engasjement påvirker hvor raskt et produkt sprer seg. Likedan tror jeg at menighetene trenger gode vilkår for å skape lokalt engasjement, slik at kirkens budskap kan spres.

Kandidat 13:

1: Navn Marit Torp  
2: alder 67  
3: Epostadresse [mato13@online.no](mailto:mato13@online.no)  
4: stilling Pensjonert rektor

Satsingsområder:   
Kvinners deltakelse  
Barns opplæring  
Religionsdialog  
Evangeliets verdier  
Åpenhet og toleranse

**Hvorfor skal vi stemme på deg?**Jeg har svart ja på spørsmålet utfra min alminnelig interesse for kirken. Har opp gjennom årene hatt en rekke verv innenfor kirken på ulike plan. Hjertesaker har for meg vært å støtte kvinners deltakelse på alle nivåer og barns opplæring, samt å utvikle religionsdialog mellom ulike trosretninger. I et flerkulturelt samfunn er det viktig at kirken er i stand til å skape fellesarenaer og utvikle dialog med andre kirkesamfunn, samtidig som den skal ta vare på sin egen identitet. Det er spesielt viktig for kirken å formidle evangeliets verdier til mennesker i dag : omsorg, kjærlighet, inkludering, respekt og toleranse.

Kandidat 14:

1: Navn Ida Marie Nielsen

2: alder 34

3: Epostadresse idamarie1981@gmail.com

4: stilling Helsesøsterstudent

Satsingsområder/hjertesaker:

Trosopplæring  
Ledertrening i ungdomsarbeidet  
Forvaltning av skaperverket

Nyorganisering av kirken  
Global rettferdighet

**Hvorfor skal vi stemme på deg?**Jeg har vært med i bispedømmerådet i nåværende valgperiode, og deltatt på Kirkemøtet ved to anledninger. Da menighetsrådet der jeg bor spurte om de kunne nominere meg, takket jeg ja fordi jeg ønsker å bidra videre i beslutningene som skal tas de kommende årene, om hvordan vi skal forme fremtidens kirke. Flere prosesser er allerede i gang for at kirken skal bli mer løsrevet fra staten. Jeg ønsker å fortsatt være en aktiv deltaker i prosessene som ligger foran.   
Mine hjertesaker: Trosopplæring og ledertrening i kirkens ungdomsarbeid.   
Global rettferdighet og solidaritet, forvaltning av skaperverket.

Kandidat 15:

1: Navn Robin andre karlstad

2: alder 21

3: Epostadresse Robin.karlstad@icloud.com

4: stilling

Satsingsområder/hjertesaker:

**Hvorfor skal vi stemme på deg?**Jeg er en ungdomsrepresentant og vil representere ungdommenes perspektiv. Jeg vil arbeide for at det satses mer ressurser og brukes mer penger på ungdommen i Den norske kirke.

Det er spesielt viktig for kirken å formidle kristendommens menneskesyn til mennesker i dag.

Kandidat 16:

1: Navn; Kirsti Frøshaug

2: alder; 64

3: Epostadresse; k-froesh

4: stilling; fagutviklingskonsulent

Satsingsområder/hjertesaker:   
Nyorganisering av kirken

Gudstjenesteliv

Trosopplæring

Evangeliet om Jesus til alle

**Hvorfor skal vi stemme på deg?**Jeg har sittet en periode tidligere og opplevde dette som meningsfullt. Jeg hadde også en opplevelse av å ha en reel innflytelse f.ek. på saker som angår mitt område av bispedømmet. Jeg er glad i denne kirken og vil gjerne være med å forme dens fremtid. Min hjertesak er vel at den som kommer til kirken skal få et møte med Jesus. Det må vi legge til rette for. Alle aktuelle samfunnsspørsmål må vurderes på grunntanken om å ta vare på det Gud har skapt. Og da må man av og til også ta stilling i spørsmål som kan virke politiske fordi de regulerer forholdet mellom menneskene og mellom menneskene og naturen osv. Det er viktig at å vise hvem Skaperen er ved å peke på Jesus. Får man øye på Jesus får man også øye på hvilke verdier kirken skal stå for.